مدرسین حوزہ علمیہ قم کونسل نے سید حسن نصرالله کی حمایت کی

حوزہ علمیہ قم کی مدرسین کونسل نے حزب اللہ لبنان کے جنرل سکریٹری کے نام ارسال کردہ خط میں ان کی حمایت کا اعلان کرتے ہوئے ان کی مجاھدت و کوششوں کو سراہا اور کہا کہ ہم ھمیشہ آپ کے ساتھ ہیں ۔

خبر کا کوڈ: ۴۲۲۳۶۹

تاریخ: ۰۹ شهريور ۲۰۱۶ - ۲۳:۲۶

رسا نیوز ایجنسی کی رپورٹ کے مطابق، حوزہ علمیہ قم کی مدرسین کونسل نے حزب اللہ لبنان کے جنرل سکریٹری حجت الاسلام و المسلمین سید حسن نصرالله کے نام ارسال کردہ خط میں ان کی حمایت کا اعلان کرتے ہوئے ان کی مجاھدت و کوششوں کو سراہا ۔

اس پیغام کا تفصیلی متن مندرجہ ذیل ہے :

بسم الله الرحمن الرحیم

برادر مجاهد حزب الله لبنان کے سرفراز و محترم جنرل سکریٹری حضرت حجت‌ الاسلام والمسلمین محترم جناب سید حسن نصرالله «دامت توفیقاته»

سلام علیکم و رحمة الله و برکاته

میدان مبارزہ اور مجاھدت میں حضور وہ توفیق الھی ہے جو خدا کے خاص بندوں کو نصیب ہوتی ہے ، آپ کا وجود «منهم من ینتظر» کا مصداق ہے کہ جو استقامت کے دلیروں کے ساتھ «من المومنین رجال صدقوا ما عاهدوا الله» کے مفھوم کو اجاگر کررہے ہیں ۔

آج دنیا کے تمام آزادی طلب افراد آپ کو استقامت کا سید و سردار اور امت اسلامیہ کے لئے باعث فخر جانتے ہیں کہ جو جاھل تکفیروں اور اسرائیل کی جنایتوں سے برسرپیکار ہے ۔